ΓΡΑΠΤΗ ΕΡΩΤΗΣΗ E-2059/02

υποβολή: Charles Tannock (PPE-DE) προς την Επιτροπή

(11 Ιουλίου 2002)

Θέμα: Μεταρρύθμιση της ΚΑΠ πριν από τη διεύρυνση

Η Επιτροπή παρουσίασε πρόσφατα μία ενδιαφέρουσα σειρά ριζοσπαστικών προτάσεων για την αντιμετώπιση μερικών από τα πιο σημαντικά προβλήματα που συνδέονται με την Κοινή Αγροτική Πολιτική (ΚΑΠ), συμπεριλαμβανομένης της απάτης, τηςπερπαραγωγής και των επιπτώσεων τηςπερβιομηχανοποιημένης γεωργίας τόσο στην καλή μεταχείριση των ζώων όσο και στην ασφάλεια των τροφίμων. Η Επιτροπή φαίνεται επίσης να έχειιοθετήσει τη φιλοσοφία της απομάκρυνσης από τις άμεσες πληρωμές ενισχύσεων χάριν ενός ευρύτερου συστήματος επιδοτήσεων το οποίο σχεδιάστηκε για την προστασία των αγροτικών κοινοτήτων και την εξασφάλιση μακροπρόθεσμης κρατικήςποστήριξης για αυτές τις κοινότητες. Παραμένει το ζήτημα των δυσανάλογων καθαρών συνεισφορών από ορισμένα κράτη μέλη και πιο συγκεκριμένα από τη Γερμανία, το ΗΒ και την Ολλανδία, οι οποίες πρόκειται να αυξηθούν δραματικά αν δε συμφωνηθούν μεταρρυθμίσεις πριν να πραγματοποιηθεί η διεύρυνση. Οι κυβερνήσεις του ΗΒ, της Γερμανίας, της Ολλανδίας και της Σουηδίας ζήτησαν όλες προσφάτως μία ριζική μεταρρύθμιση, ενώ αναφέρεται ότι ο καγκελάριος Schrder έδειξε ιδιαίτερη ανυπομονησία για αυτό το θέμα.

Ποιο είναι σήμερα το συνολικό κόστος της Κοινής Αγροτικής Πολιτικής· Αν δενπάρξουν μεταρρυθμίσεις στην Κοινή Αγροτική Πολιτική και προσχωρήσουν το 2004 οι δέκαποψήφιες χώρες (εξαιρουμένης της Βουλγαρίας και της Ρουμανίας) επί τη βάσει της δεκαετούς, όπως πρότεινε η Επιτροπή, αναπροσαρμογής των πληρωμών προς τιςποψήφιες χώρες με αφετηρία το 25 % των ποσών που δόθηκαν στους γεωργούς στα σημερινά κράτη μέλη, ποιο θα είναι το συνολικό κόστος της ΚΑΠ για καθένα από τα έτη από το 2004 μέχρι τη στιγμή που θα φτάσουν οι πληρωμές προς τιςποψήφιες χώρες το 100 % (εφόσον η Βουλγαρία και η Ρουμανία προσχωρήσουν κάπου μεταξύ του 2008 και του 2010) και ποιες θα είναι οι καθαρές δημοσιονομικές συνεισφορές της Γερμανίας, του ΗΒ, της Ολλανδίας, της Αυστρίας, της Φινλανδίας, της Ιταλίας και της Σουηδίας·

Πιστεύει η Επιτροπή ότι είναι οικονομικά και πολιτικά ρεαλιστικό να μη μεταρρυθμιστεί η ΚΑΠ πριν από τη διεύρυνση και ποιες συνέπειες προβλέπει η Επιτροπή, αν δε συναφθεί συμφωνία μεταξύ των σημερινών κρατών μελών πριν από τη διεύρυνση· Ειδικότερα, πιστεύει η Επιτροπή ότι θα είναι προετοιμασμένοι οι φορολογούμενοι πολίτες των κρατών με τις μεγαλύτερες συνεισφορές να πληρώσουν τις συνέπειες τυχόν μη μεταρρυθμισμένης ΚΑΠ μετά το 2006 ή ότι θαπάρξει στην καλύτερη περίπτωση συμφωνία να εγκριθεί οτιδήποτε διαφορετικό από μία ανά έτος (αντί μίας πενταετούς ή εξαετούς) χρηματοδοτική δέσμη, αν δεν έπεται μεταρρύθμιση· Ανησυχεί η Επιτροπή για το ενδεχόμενο αύξησης του αντιευρωπαϊκού αισθήματος σε ορισμένα κράτη μέλη στην περίπτωση που δεν αντιμετωπιστούν οι ανισότητες και η περιττότητα της ΚΑΠ· Τέλος, πέραν της αναδιαρθρώσεως ή αναδιαβαθμίσεως της ΚΑΠ, έχει εξετάσει η Επιτροπή την ιδέα εξίσωσης του δημοσιονομικού μηχανισμού επιστροφών σύμφωνα με τον ΑΕΠ και τον πληθυσμό, πράγμα που θα διασφάλιζε ότι οποιεσδήποτε πρόσθετες δημοσιονομικές συνεισφορές θα χρηματοδοτούνται επί τη βάσει της ισότητας μεταξύ όλων των κρατών μελών·

Απάντηση του κ. Fischler εξ ονόματος της Επιτροπής

(24 Σεπτεμβρίου 2002)

Το Ευρωπαϊκό Συμβούλιο του Βερολίνου (24 και 25 Μαρτίου 1999) απεφάσισε να διατίθεται για την Κοινή Γεωργική Πολιτική (ΚΓΠ) το ποσό των 40,5 δισεκατ. ευρώ ετησίως σε σταθερές τιμές 1999, εξαιρουμένης της αγροτικής ανάπτυξης και των κτηνιατρικών μέτρων. Αυτές οι προοπτικές προβλέπουν ένα ανώτατο όριο για τη γεωργία (αγορές και αγροτική ανάπτυξη) ύψους 41,66 δισεκατ. ευρώ το 2006 για τα 15 κράτη μέλη.

Στην πρόσφατη ανακοίνωσή της σχετικά με την ενδιάμεση αναθεώρηση η Επιτροπή εξέτασε την πραγματική και την προβλεπόμενη εξέλιξη των γεωργικών δαπανών κατά την περίοδο 2000-2006. Τα αποτελέσματα δείχνουν ότι με βάση τη συνέχιση των σημερινών πολιτικών δεν θα γίνειπέρβαση του ετήσιου μέσου όρου των 40,5 δισεκατ. ευρώ. Οι προκαταρκτικές εκτιμήσεις σχετικά με τις προτεινόμενες προσαρμογές της ΚΓΠ δείχνουν μάλιστα ότι θα εξοικονομηθεί και ένα μικρό ποσό.

Στις κοινές θέσεις της Ένωσης οι οποίες διαβιβάστηκαν στις διαπραγματευόμενες χώρες τον Ιούνιο του 2002 δεν τίθεται θέμα καθιέρωσης άμεσων ενισχύσεων. Εντούτοις, η Επιτροπή συνέταξε τις προτάσεις της λαμβάνονταςπόψη την ανάγκη δημοσιονομικής σταθερότητας και προβλέποντας ότι οι γεωργικές δαπάνες για δέκα νέα κράτη μέλη (περιλαμβανομένων αγορών με άμεσες ενισχύσεις και της αγροτικής ανάπτυξης) θα αυξηθούν από 2,048 δισεκατ. ευρώ το 2004 σε 3,933 δισεκατ. το 2006. Η Επιτροπή θα είναι σε θέση να δώσει ακριβή στοιχεία όσον αφορά την περίοδο 2007-2013, όταν θα έχει στη διάθεσή της τόσο την απόφαση του Συμβουλίου σχετικά με τη διαπραγματευτική θέση και τις δημοσιονομικές προοπτικές της Ένωσης για την περίοδο 2007-2013.

Η Επιτροπή πιστεύει ότι δεν θα πρέπει να γίνει καμία συσχέτιση ανάμεσα στις διαπραγματεύσεις διεύρυνσης και στην ενδιάμεση αναθεώρηση της ΚΓΠ. Εξάλλου, στις κοινές θέσεις της Ένωσης του Ιουνίου 2002, το Συμβούλιο αναγνώρισε ότι η απόφαση για άμεσες ενισχύσεις όσον αφορά τα νέα κράτη μέλη θα ληφθεί με την επιφύλαξη των επερχόμενων εσωτερικών συζητήσεων σχετικές με τις κοινοτικές πολιτικές. Η ενδιάμεση αναθεώρηση είναι απαραίτητη για εσωτερικούς λόγους, όπως εξηγεί το Αξιότιμο Μέλος του Κοινοβουλίου, ώστε να ανταποκριθεί η ΚΓΠ στις προσδοκίες των πολιτών και των καταναλωτών. Αυτή η προσαρμογή θα διευκολύνει και την ενσωμάτωση των νέων κρατών μελών.

Το γενικό θέμα της συνεισφοράς στον προϋπολογισμό της Ένωσης θα εξετασθεί στο πλαίσιο όλων των πολιτικών της Ένωσης. Ο κατάλληλος χρόνος για να γίνει αυτό θα είναι κατά τη διάρκεια της συζήτησης για τις επόμενες δημοσιονομικές προοπτικές, οπότε θα πρέπει επίσης να εξετασθεί και το θέμα των δημοσιονομικών μηχανισμών επιστροφών.